Όλοι γεννιόμαστε με το δικαίωμα να ζούμε ελεύθεροι και να επιδιώκουμε την ευτυχία.
Δεν υπάρχει λόγος να μη μπορούμε να κάνουμε πολλά περισσότερα από όσα κάνουμε.
Έχουμε ανάγκη το έγκλημα στην Αμερική.
Έχουμε ανάγκη τη λεηλασία, το κάψιμο και την καταστροφή της ιδιοκτησίας.
Θέλω να το καταστήσω απολύτως σαφές.
Όσο περισσότερο χάος,
όσο περισσότερη βία,
τόσο το καλύτερο.
Είμαι ο Τζό Μπάϊντεν και εγκρίνω αυτό το μήνυμα.
Ω, γεία σας.
Καλωσήρθατε στο System Fail, μια εκπομπή που ζεί σύμφωνα με τον 'χρυσό κανόνα'.
Μια υποτιθέμενη συμμορία στους κόλπους του LAPD, που αποτελείται
από βοηθούς του σερίφη, γνωστή ως ''οι εκτελεστές''...
Μια συμμορία ανήθικων με κοινά τατουάζ...
Το 40% των βοηθών του Σερίφη στην πόλη του Compton ανήκουν στους 'εκτελεστές'
Έκτακτη είδηση από το Compton. Δυο αναπληρωτές σερίφηδες του LASD
βρέθηκαν πυροβολημένοι στο κεφάλι...
Αργότερα μέσα τη νύχτα, διαδηλωτές που εναντιώνονται στην αστυνομία βρέθηκαν έξω
απ'το νοσοκομείο για να φωνάξουν εναντίον των αστυνομικών που φρουρούσαν το κτίριο.
Οι πράξεις έχουν συνέπειες. Στον κόσμο δεν αρέσει η επιβολή του νόμου.
Στους μήνες που ακολούθησαν την εξέγερση μετά τη δολοφονία του George Floyd,
οι φυλετικές εντάσεις στην Αμερική παρέμειναν σε υψηλό επίπεδο.
Από σήμερα, το Λούισβιλ του Κεντάκι τίθεται σε καθεστώς έκτακτης ανάγκης.
''Πείτε το όνομά της'' !
Breonna Taylor!
Σάλος ξέσπασε από βίντεο που δείχνει ένα πλούσιο,λευκό ζευγάρι να σημαδεύει
κατά διαδηλωτών του κινήματος Black Lives Matters,
που περνούσαν έξω από τη βίλλα τους στο St.Louis.
Αυτή η περίοδος της γενικευμένης αναταραχής έχει χαρακτηριστεί από μικρές,
αλλά έντονες περιόδους 'λεηλασιών' και διαδηλώσεων κατά της αστυνομίας
σε περιοχές όπως το Chicago και η Philadelphia,
καθώς και απο πολυήμερες αντιπαραθέσεις
όπως αυτή στην αποκαλούμενη CHAZ στο Seattle
και οι επαναλαμβανόμενες συγκρούσεις στο Πόρτλαντ,
που κράτησαν πάνω από 100 νύχτες.
ACAB : All Cops Are Bastards (όλοι οι μπάτσοι είναι μπάσταρδοι)
Ναι, το Πόρτλαντ φωτίζεται.
Την Κυριακή 23 Αυγούστου, αυτές οι εντάσεις αναζωπυρώθηκαν
όταν αστυνομικοί στην Κενόσα (Γουισκόνσιν) πυροβόλησαν 7 φορές στην πλάτη
τον Jacob Blake, έναν 29χρονο μαύρο άνδρα.
Ο πυροβολισμός, που άφησε τον Blake παράλυτο, έγινε μπροστά στα 3 παιδιά του.
Οι κάτοικοι της Kenosha απάντησαν γρήγορα.
Χάος στους δρόμους της Kenosha του Wisconsin.
Πολλά κτίρια έχουν παραδοθεί στις φλόγες..
Υπάρχουν κάποιοι χιλιάδες άνθρωποι που συγκρούονται με την αστυνομία και τις
δυνάμεις επιβολής του νόμου...
Εκείνη τη νύχτα πυρπολήθηκε μια αντιπροσωπεία αυτοκινήτων καθώς και τρια
απορριμματοφόρα, τα οποία είχε στήσει η αστυνομία σαν πρόχειρα οδοφράγματα.
Λεηλατήθηκαν και κάηκαν δεκάδες επιχειρήσεις,
ενώ ταυτόχρονα σπάστηκε το δικαστήριο και παραδόθηκε προσωρινά στις φλόγες,
Οι διαδηλωτές συγκρούστηκαν με την τοπική αστυνομία
και φέρεται να προκάλεσαν ζημιές σε ένα τεθωρακισμένο που μετέφερε αστυνομικούς...
Την ίδια στιγμή, επιτέθηκαν με πέτρες και τούβλα πρός τους μπάτσους και τα μπατσικά.
Τι έγινε ;
Έχει χτυπηθεί με τούβλο!
Σε μια συνέντευξη τύπου που έγινε το επόμενο απόγευμα, συγκεντρώθηκε ένα πλήθος
εξαγριωμένων διαδηλωτών, οι οποίοι και επιτέθηκαν στο κτίριο δημόσιας ασφάλειας
της Kenosha, που στεγάζει τα τμήματα της αστυνομίας,
του σερίφη και της πυροσβεστικής.
Ως απάντηση στην 'αταξία', μια τοπική παραστρατιωτική οργάνωση που λέγεται
''οι φρουροί της Kenosha'', έκανε κάλεσμα σε οπλισμένους παραστρατιωτικούς να έρθουν
στην πόλη για να βοηθήσουν με την προστασία της ατομικής ιδιοκτησίας
και την καταστολή των ταραχών.
Μια εκδήλωση στο Facebook που προγραμματιζόταν για το επόμενο βράδυ,
συγκέντρωσε περισσότερους από 5.000 συμμετέχοντες.
Παρά το γεγονός ότι του έγιναν πάνω απο 455 αναφορές για το οτι παραβιάζει την
πολιτική της εταιρίας σχετικά με την προτροπή σε βία,
οι διαχειριστές του Facebook αποφάσισαν να το αφήσουν.
Υπάρχουν πολλές αναφορές από τα μέσα, που ρωτάνε να μάθουν
τον λόγο για τον οποίο η σελίδα και η εκδήλωση δεν μπλοκαρίστηκαν νωρίτερα.
Το βλέπουν ως μια ακόμα υπενθύμιση ότι το Facebook προσπαθεί
να οργανώσει λευκές παραστρατιωτικές ομάδες στη διάρκεια αυτής της εξαιρετικά
ευαίσθητης και φορτισμένης περιόδου.
Η νύχτα έφερε περισσότερες λεηλασίες και εμπρηστικές επιθέσεις,
συμπεριλαμβανομένης της επίθεσης στο γραφείο αναστολών.
Το τρίτο βράδυ, το πλήθος των ένοπλων παραστρατιωτικών και άλλων λευκών
συνεργών τους, βγήκε στους δρόμους, μετά απο κάλεσμα της τοπικής αστυνομίας.
Αστυνομία της Kenosha : ''Ευχαριστούμε και πάλι που είστε εδώ''
''Σας εκτιμάμε πολύ παιδιά, αλήθεια''.
Ανάμεσα σε αυτό το παραστρατιωτικό απόσπασμα βρισκόταν και ο 17χρονος
Kyle Rittenhouse, ένας έφηβος με παιδικό πρόσωπο από την ήσυχη, μεσοαστική πόλη
Antioch του Ιλινόι, ο οποίος εκείνο το βράδυ
θα πυροβολούσε 3 διαδηλωτές με ένα AR-15.
Δύο από τα θύματά του, ο Joseph Rosenbaum και ο Antony Huber, σκοτώθηκαν
ενώ ένα τρίτο, ο Gage Grosskreutz, τραυματίστηκε σοβαρά.
O Rittenhouse είναι πρώην μαθητής της αστυνομικής σχολής ,
περήφανο μέλος του ''Blue Lives Matter''
και οπαδός της αστυνομίας από τότε που ήταν μικρό παιδί.
Με πολλούς τρόπους, μπορούμε να πούμε ότι είναι ο τέλειος εκπρόσωπος της λευκής,
μικροαστικής, επαρχιακής, Αμερικανικής νεολαίας.
''Δικαιούμε τις τηγανητές πατάτες του Mc Donald's''
Αυτό τον έχει καταστήσει πρότυπο για τους συντηρητικούς και τους ένοπλους
αντιδραστικούς όλων των αποχρώσεων, οι οποίοι τον παρουσιάζουν ως ήρωα
στον φανταστικό τους πόλεμο ενάντια στους 'Antifa'
και τους 'τρομοκράτες' του Black Lives Matter.
Είναι ένα 17χρονο παιδί. Αυτό είναι - αυτό είναι φοβερό.
Το #Fightback, που φτιάχθηκε όπως λένε για να αντιμετωπίσει τα ψέμματα
της ριζοσπαστικής αριστεράς, έχει συγκεντρώσει ήδη 700.000 δολάρια.
Ο Kyle Rittenhouse είναι ένας εθνικός θησαυρός.
Είναι - από μια άποψη - ένας ήρωας.
Φαινόταν ότι είναι ένας καλός νέος άνδρας.
Δεν άδειασε τις σφαίρες του στο πλήθος.
Επέδειξε μεγαλύτερη συγκράτηση από αυτή που βλέπω σε πολλά βίντεο με αστυνομικούς.
3 νύχτες μετά τους πυροβολισμούς στην Kenosha, το μέλος των 'Patriot Prayer'
Aaron Danielson, γνωστός ως Jay Bishop, εκτελέστηκε στο Portland, σε μια επίθεση
που φέρεται να έγινε ως αντίποινο, από τον αντιφασίστα Michael Reinoehl.
Ο Bishop ήταν ιδιαίτερα γνωστός στους αντιφασιστικούς κύκλους καθώς είχε μιλήσει
ανοιχτά υπέρ του, επίσης μέλους των Patriot Prayer και ναζιστή, Jeremy Christian,
ο οποίος, τον Μάη του 2017 μαχαίρωσε τρείς ανθρώπους σε ένα λεωφορείο του Πόρτλαντ.
Η αστυνομία λέει ότι αυτός ο άνθρωπος επιτέθηκε λεκτικά σε μια μουσουλμάνα στο τρένο
και όταν οι καλοί σαμαρίτες έσπευσαν να βοηθήσουν τους μαχαίρωσε μέχρι θανάτου.
Αυτοί οι 3 άνθρωποι που πέθαναν ή μαχαιρώθηκαν, δεν είναι ήρωες.
Και τα αξίζουν όλα όσα έπαθαν.
Τα μέλη των Patriot Prayer βρίσκονταν από νωρίτερα στην πόλη εκείνη τη μέρα,
για την προεκλογική συγκέντρωση του Τράμπ
ένα αποκρουστικό θέαμα κατά το οποίο οι συμμετέχοντες οδηγούσαν πατώντας τις κόρνες
ενώ ταυτόχρονα πυροβολούσαν, από τις καρότσες, με όπλα του paintball
τους διαδηλωτές της αντισυγκέντρωσης.
Σε πλήρη αντίθεση με οτι συνέβη με τους 2 διαδηλωτές που σκοτώθηκαν στην Kenosha,
τα ΜΜΕ έκαναν μεγάλη προσπάθεια να δώσουν ανθρώπινη υπόσταση στον Bishop
μετά το θάνατό του,
με μερικά συντηρητικά μέσα να τον αποκαλούν 'the MAGA martyr', ενώ το FOX
πρόβαλε μια σκοτεινή συνέντευξη με τον ιδρυτή των Patriot Prayer
και με τον ακροδεξιό Joey Gibson.
Καταλαβαίνω ότι ο Jay ήταν καλός σας φίλος. Πείτε μας γι αυτόν.
Ναι, ο Jay είναι ένας από τους καλύτερους ανθρώπους που γνώρισα στη ζωή μου.
Αυτοί οι 3 άνθρωποι που πέθαναν ή μαχαιρώθηκαν, άξιζαν όσα έπαθαν.
Πέντε μέρες μετά τον θάνατο του Bishop, μια πολυτμηματική επίλεκτη αστυνομική ομάδα
εντόπισε τον Reinoehl, στην πόλη Lacey της Washington, και τον εκτέλεσε με συνοπτικές
διαδικασίες καθώς έμπαινε στο αυτοκίνητό του.
Ένας αυτόπτης μάρτυρας αναφέρει ότι οι αστυνομικοί δεν μπήκαν κάν στον κόπο
να αυτοπαρουσιαστούν, πρίν (και οι 4) ανοίξουν πυρ.
O Reinoehl είχε δώσει μια συνέντευξη νωρίτερα εκείνη τη μέρα,
στην οποία έλεγε ότι είχε δράσει στα πλαίσια της αυτοάμυνας.
Αισθάνθηκα ότι δεν είχα επιλογή καθώς κινδύνευε τόσο η δική μου ζωή
όσο και των ανθρώπων που βρίσκονταν δίπλα μου.
Μόλις ξεκαθαρίστηκε η κατάσταση, ο γενικός εισαγγελέας των ΗΠΑ έβγαλε μια ανακοίνωση
μέσω της οποίας πανηγύριζε τη δολοφονία του Reinoehl, ενώ παράλληλα συνέδεε την
ονομασία ''Antifa'' με την τρομοκρατία.
Ο εντοπισμός του Reinoehl, επικίνδυνου φυγά, κατά παραδοχή μέλους των 'Antifa'
και ύποπτου για φόνο,
είναι ένα σημαντικό επίτευγμα στην προσπάθεια που κάνουμε ώστε να
επαναφέρουμε τον νόμο και την τάξη στο Πόρτλαντ και στις άλλες πόλεις.
Οι δρόμοι των πόλεών μας είναι πιο ασφαλείς μετά την εξολόθρευση αυτού
του βίαιου ταραχοποιού.
Οι πυροβολισμοί των παραστρατιωτικών στην Kenosha και η κρατική δολοφονία του Reinoehl
μάλλον δεν θα σοκάρουν τις κοινότητες των μαύρων και των ιθαγενών, οι οποίοι
βιώνουν αυτό το επίπεδο βίας (και χειρότερο) εδώ και αιώνες.
Το κύριο πράγμα που ξεχωρίζει στη συγκεκριμένη περίπτωση είναι ότι όλοι
οι άνθρωποι που σκοτώθηκαν ήταν λευκοί.
Στον απόηχο της εξέγερσης για τον G.Floyd, το Αμερικανικό κράτος και οι
λευκές παραστρατιωτικές του ομάδες
έρχονται να απαντήσουν στον κίνδυνο μιας πολυ-φυλετικής εξέγερσης,
με τον ίδιο τρόπο που το έκαναν πάντα.
Δηλαδή, με έναν συνδυασμό ρητορικής περί εξωτερικών ταραχοποιών στοιχείων...
'Επαγγελματίες ταραχοποιούς'. Έτσι τους αποκαλούμε. Σκοπός τους είναι
να έρθουν εδώ και να σπείρουν το χάος.
και στοχευμένης καταστολής.
Αυτό ωθεί τον αγώνα στις ΗΠΑ πρός μια επικίνδυνη κατεύθυνση.
Πολλοί, τόσο από τη δεξιά όσο και από την αριστερά, έχουν επισημάνει τον κίνδυνο
ενός δεύτερου εμφυλίου πολέμου, ως πιθανό αποτέλεσμα της παρούσας
κατάστασης, που χαρακτηρίζεται από ακραία πολιτική πόλωση.
Τα πρόσφατα γεγονότα, απλά ενισχύουν αυτή την τάση.
Επειδή πιστέψτε με, όταν ο μανδύας του πολιτισμού ξεθωριάσει και ξεκινήσει ο
ένοπλος πόλεμος, θα υπάρχουν πολλοί Αγιοβασίληδες που θα φτιάχνουν λίστες
και θα τις διπλοτσεκάρουν.
Μάλλον δεν θα έχετε ακούσει ποτέ για τους 'Three Percenters'.
Μια ομάδα που ονομάζεται 'boogaloo', πιστεύει ότι επίκειται ένας 2ος Εμφύλιος.
Θα διαφωνούσα με το ότι βρισκόμαστε σε έναν δεύτερο εμφύλιο πόλεμο.
Το ερώτημα είναι, εναντίον ποιού ακριβώς σκοπεύουν να αγωνιστούν ;
Ανεξάρτητα από το εάν αυτο θα συμβεί, αυτόν τον αυξανόμενο πολιτικό διχασμό
τον εκμεταλλεύεται σίγουρα ο Τράμπ, o οποίος συνειδητά προσπαθεί
να ωθήσει στα άκρα τις αναταραχές, σε μια προσπάθεια να κερδίσει
τους λευκούς, μικροαστούς ψηφοφόρους...
Η αριστερή αναρχία και το χαός,
οι αναταραχές, οι λεηλασίες, οι εμπρησμοί...'
'Κανένας δεν θα είναι ασφαλής...'
'Θα εφαρμόσουν τις καταστροφικές πολιτικές τους σε κάθε πόλη και προάστειο της Αμερικής'.
ακόμα και με το να προειδοποιεί ότι οι οι ερχόμενες εκλογές θα νοθευτούν.
'Θα καθοριστούν και θα νοθευτούν'.
'Σε αυτή τη χώρα υπάρχει μεγάλη νοθεία στις ψήφους'.
Όχι νοθεία; Αλήθεια; Γιατι δεν κοιτάτε τι γίνεται σε όλη τη χώρα ;
Οι εκλογές είναι ένα από τα βασικά μέσα που χρησιμοποιούν τα δημοκρατικά κράτη
προκειμένου να διατηρήσουν την νομιμότητά τους
και να εξαλείψουν τις απειλές πρός τις άρχουσες τάξεις τους.
Καθώς ο Τράμπ έχει καταστήσει σαφές πως δεν πρόκειται
να αποδεχθεί μια νίκη του Joe Baiden τον Νοέμβρη,
'Θα δεχθώ απόλυτα το αποτέλεσμα...
εάν κερδίσω' !
οι εκλογές του 2020 μπορούν εύκολα να οδηγήσουν σε μια πολιτική κρίση
που όμοιά της δεν θα έχουν ξαναδεί οι ΗΠΑ.
Περιμένετε και μείνετε σε επαγρύπνηση.
Οι αμφισβητούμενες εκλογές είναι συχνά καταλυτικές για το ξέσπασμα
ευρύτερων κοινωνικών εκρήξεων.
Κοιτάξτε, για παράδειγμα, την κατάσταση στη Λευκορωσία.
Η Λευκορωσία είναι πρώην Σοβιετική Δημοκρατία και συχνά χαρακτηρίζεται
από τη Δύση ως η 'τελευταία Δικτατορία της Ευρώπης'.
Ο ισχυρός πρόεδρος της χώρας είναι ο Alexander Lukashenko, τον οποίο κάποιοι
ίσως να αναγνωρίζουν από αυτό το παράξενο βίντεο που δημοσίευσαν πρίν λίγα χρόνια
οι μαχητές του IRPGF, στη βόρεια Συρία.
Alexander Lukashenko, στρέφουμε το βλέμμα μας πρός τα εσένα.
Ή ίσως να τον γνωρίζουν από τη συνάντησή του με τον παλαίμαχο πρωταγωνιστή ταινιών
δράσης της δεκαετίας του '90, Steven Seagal,
κατά την οποία, ο ήρωας τόσων πολλών επιτυχιών, όπως το 'Under Siege' και το
'Hard to kill', έλαβε ως δώρο λευκορώσικες πιτζάμες και ένα δείγμα τοπικών προϊόντων.
Ο Lukashenko βρίσκεται στην εξουσία 26 χρόνια
και είναι πλέον ξεκάθαρο ότι η πλειοψηφία των Λευκορώσων τον έχει ανεχθεί αρκετά.
Η φράση που ταιριάζει καλύτερα στην περίσταση των 66ων γενεθλίων του :
'Χρόνια πολλά αρουραίε'.
Το λαϊκό αίσθημα έχει γίνει ψυχρό μόλις από την αρχή της πανδημίας του Covid-19,
ιδιαίτερα αφότου ο Lukashenko υποβάθμισε την σοβαρότητα της κρίσης
υποστηρίζοντας πως οι Λευκορώσοι μπορούν να αποφύγουν τον ιο πίνοντας Βότκα
αλλα και κάνοντας σάουνα και γεωργικές εργασίες.
Καθώς ήρθαν αντιμέτωποι με την ανικανότητα του κράτους,
οι Λευκορώσοι άρχισαν να δημιουργούν δίκτυα αλληλοβοήθειας, έτσι ώστε
να βοηθήσουν από μόνοι τους στην καταπολέμηση της εξάπλωσης του Covid-19.
Η πρακτική αυτή αναπτύχθηκε περισσότερο τον Ιούνη, όταν έγινε διαρροή
ακατέργαστων λυμάτων στο υδροδοτικό δίκτυο του Μίνσκ, αφήνοντας την μισή πρωτεύουσα
χωρίς πρόσβαση σε καθαρό νερό.
Οι εκλογές της 9ης Αυγούστου έλαβαν χώρα μέσα σε ένα κλίμα
αυξανόμενης δυσαρέσκειας και λαϊκής κινητοποίησης.
Έτσι, όταν ο Lukashenko έλαβε, με έναν ανεξήγητο τρόπο, το 80% των ψήφων,
οι άνθρωποι ήταν έτοιμοι να βγούν στους δρόμους.
Οι διαμαρτυρίες που ξέσπασαν σε 33 πόλεις της χώρας, αριθμούσαν πάνω απο
50.000 ανθρώπους και χαρακτηρίστηκαν από πολλά οδοφράγματα και συγκρούσεις
με την OMAN, μια επίλεκτη ομάδα των δυνάμεων ασφαλείας για την καταστολή των ταραχών.
Ο Lukashenko απάντησε επειχειρώντας να μπλοκάρει την πρόσβαση στο διαδίκτυο.
Αυτή η στρατηγική έφερε τα αντίθετα αποτελέσματα.
Όχι μόνο έβγαλε περισσότερους ανθρώπους στο δρόμο για να μάθουν τι συμβαίνει,
αλλά και σύντομα οι ακτιβιστές άρχισαν να διαδίδουν πληροφορίες σχετικές
με τη χρήση του VPN και τις εφαρμογές κρυπτογραφημένων μηνυμάτων,
έτσι ώστε να παρακάμπτουν την κρατική παρακολούθηση και να ανοίγουν κανάλια
πληροφοριών και επικοινωνίας, στα οποία πολλοί δεν είχαν ποτέ πρόσβαση μέχρι τότε.
Ως απάντηση στην πρόσφατη κλιμάκωση της βίας,
ένα διαδικτυακό κανάλι ανταλλαγής μηνυμάτων, με πάνω απο 2 εκ. συνδρομητές,
δημοσίευσε μια λίστα με ονόματα, διευθύνσεις
και ημερομηνίες γέννησης για πάνω από 1.000 αστυνομικούς.
Στις εβδομάδες μετά τις εκλογές, η ορμή των κινητοποιήσεων συνεχώς αυξανόταν.
Παρά το ότι το καθεστώς προέβη σε μαζικές συλλήψεις, βασανισμούς και εξαφανίσεις,
οι εβδομαδιαίες διαδηλώσεις με συμμετοχή περισσότερων απο 100.000 ανθρώπων,
είχαν αποκτήσει ένα σταθερό χαρακτήρα, με πολλούς από τους διαδηλωτές να υψώνουν
την παλιά κόκκινη και λευκή σημαία, της πρώην Δημοκρατίας της Λευκορωσίας,
η οποία έχει αποτελέσει σύμβολο αντίστασης αρχικά στη Σ.Ένωση και έπειτα στον Lukashenko.
Τελικά, η μοίρα του καθεστώτος Lukashenko στηρίζεται σε μεγάλο βαθμό στον Πούτιν.
Ο Ρώσος πρόεδρος έχει υποσχεθεί στον Lukashenko οτι θα στείλει επιπλέον
αστυνομικούς αν χρειαστεί και πρόσφατα προμήθευσε την κυβέρνηση με δάνειο 1,5δις.
Παρ'όλα αυτά, ο Πούτιν έχει προφανώς δυσπιστία πρός τον Λευκορώσο ομόλογό του
και θέλει να αποφύγει να προσθέσει αντι-ρωσική διάσταση στις διαμαρτυρίες.
Οπότε μένει να δούμε τι είδους κινήσεις θα κάνει τις επόμενες εβδομάδες.
Για να μάθουμε περισσότερα σχετικά με την κατάσταση στη Λευκορωσία,
ήρθα πρόσφατα σε επαφή με τη Μαρία, αναρχική που δραστηριοποιείται στο Μίνσκ.
Γειά σου Μαρία, πώς πάει ;
Λοιπόν, είμαι σπίτι σήμερα γιατί έχω λίγη δουλειά για αύριο, οπότε
δεν γίνεται να συλληφθώ.
Τα αφεντικά το σιχαίνονται όταν συλαμβάνεσαι, στα πλαίσια μιας πανεθνικής εξέγερσης.
Πώς ήταν η ζωή στη Λευκορωσία υπό το καθεστώς Lukashenko,
πρίν ξεσπάσουν οι πρόσφατες διαδηλώσεις ;
Το πρόβλημα με τη Λευκορωσία έγκειται στο ότι είναι μια σχετικά καινούργια χώρα,
καθώς εμφανίστηκε μόλις μετά την κατάρρευση της ΕΣΣΔ, το 1991.
Για 3 χρόνια μετά την κατάρρευση ήταν κοινοβουλευτική δημοκρατία,
όμως οι πρώτες εκλογές που αναγνωρίστηκαν ως δημοκρατικές από τη Δύση και άλλες χώρες
ήταν αυτές του 1994.
Μετά την πτώση της ΕΣΣΔ υπήρχαν πολλά οικονομικά προβλήματα.
Ο Lukashenko υποσχέθηκε να τα θέσει όλα υπό έλεγχο και να συνδυάσει, ας πούμε,
τις καλύτερες Σοβιετικές πρακτικές με τις προσαρμογές στον νέο κόσμο. Έτσι κέρδισε.
Χρόνο με το χρόνο άρχισε να εδραιώνει την εξουσία του στη χώρα.
Έτσι, άλλαξε το σύνταγμα.
Κατήργησε το όριο σχετικά με τον αριθμό των θητειών που μπορεί να κάνει ένας πρόεδρος.
Οπότε, για την ώρα, είναι η 6η του θητεία. Ήταν υποψήφιος και σε αυτές τις εκλογές,
τις οποίες κέρδισε. Φυσικά όμως, κανένας δεν πιστεύει στις εκλογές.
Νομίζω πως στις 4 τελευταίες εκλογές, οι άνθρωποι είτε δεν ψήφιζαν
είτε καταλάβαιναν ότι τις περισσότερες φορές οι εκλογές νοθεύονταν.
Αλλά νομίζω πως το μεγαλύτερο πρόβλημα με αυτή την κοινωνία, πρίν τη φετινή χρονιά,
ήταν ότι έμοιαζε να υπάρχει ένα λίγο-πολύ άγραφο κοινωνικό συμβόλαιο.
Όπως είπε ο Lukashenko: ''Εντάξει μπορείτε να ζείτε τις ζωές σας. Μπορείτε να
επιβιώνετε με κάποιο τρόπο. Θα εγγυηθώ τις βασικές κοινωνικές
υπηρεσίες και σε αντάλλαγμα δεν θα ασχολείστε με την πολιτική.''
Μπορείς να περιγράψεις πως λειτουργούν οι υπηρεσίες κρατικής ασφάλειας στη Λευκορωσία;
Τι μεθόδους χρησιμοποιούν κατά των διαδηλωτών ;
Υπάρχει η KGB, που είναι η ειδική υπηρεσία, όπως η εθνική υπηρεσία ασφάλειας.
Και κρατάει το όνομα που είχε επί Σοβιετικής Ένωσης.
Λοιπόν, η KGB έχει φυσικά πολλά διαφορετικά τμήματα,
όπως το τμήμα ερευνών και την πολιτική αστυνομία.
Βασικά, λέγεται ότι υπάρχει πάντα ένα πρόσωπο της KGB που ελέγχει
κάθε κρατική επιχείρηση, κάθε πανεπιστήμιο, κάθε σχολείο
και, φυσικά, τις γενικές επιχειρήσεις, ακόμη και τις Μ.Κ.Ο.
Άρα, υπάρχει πάντα κάποιος που σχετίζεται με κάθε λειτουργία,
και όποτε κάνεις κάτι λάθος είναι πιθανό να έρθουν να σου μιλήσουν.
Ή θα σου δώσουν να καταλάβεις ότι βρίσκονται εκεί, ότι παρακολουθούν
και ότι εάν συνεχίσεις θα έχεις μεγαλύτερα προβλήματα.
Οπότε δεν είναι ότι οι άνθρωποι συλλαμβάνονται στους δρόμους
και πετάγονται στις φυλακές της KGB.
Δεν είναι έτσι. Υπάρχει περισσότερο έμμεση (και προληπτική) καταστολή.
Περισσότερο θέλουν να δείξουν στον κόσμο ότι ελέγχεται και παρακολουθείται.
Έτσι, συχνά σε απειλούν με το ότι θα χάσεις τη δουλειά σου.
Εάν είσαι φοιτητής, σου λένε ότι οι γονείς σου θα χάσουν τη δουλειά τους
και εσύ θα χάσεις τη θέση σου στο πανεπιστήμιο.
Βασικά βρίσκουν έναν τρόπο να σε απειλήσουν
και νομίζω ότι δουλεύει για πολλούς ανθρώπους.
Η πλειοψηφία του πληθυσμού δεν αντιμετωπίζει την καταστολή
μέχρι να ασχοληθεί με την πολιτική.
Πρέπει να καταλάβετε ότι δεν είμαστε στην ΕΣΣΔ.
Οι άνθρωποι δεν φοβούνται όλη την ώρα, δεν είναι έτσι.
Αλλά αυτό συμβαίνει επειδή οι άνθρωποι δεν ενδιαφέρονται για την πολιτική
και απλά ζούνε τις ζωές τους.
Παίρνουν τον μισθό τους και πηγαίνουν σε κέντρα διασκέδασης για να περάσουν καλά.
Αυτό θέλει ο Lukashenko από αυτούς.
Και μόλις αρχίσεις να γίνεσαι πιο ενεργός ή να παίρνεις πολιτικές πρωτοβουλίες
τότε θα έχεις μια απο αυτές τις συζητήσεις με τις αρχές.
Ποιά είναι η σύνθεση της εξέγερσης στη Λευκορωσία και πως οργανώνεται το κίνημα ;
Είμαι μέλος ενός πολιτικού κινήματος εδώ και 15 χρόνια και έχω δει
όλη τη βαρβαρότητα της αστυνομίας, την καταστολή,την εκλογική νοθεία κ.ο.κ
Και ξαφνικά, φέτος πολλοί άνθρωποι άρχισαν να τα βλέπουν όλα αυτά
παρ'όλο που συμβαίνουν εδώ και πάρα πολύ καιρό.
Οι άνθρωποι άρχισαν να διαδηλώνουν 2 μήνες πρίν τις εκλογές,
αλλά φυσικά αυτές οι διαδηλώσεις ήταν μικρές και δεν συνελήφθησαν πολλοί.
Πρέπει να καταλάβετε ότι πολλοί άνθρωποι κατέβηκαν σε διαμαρτυρία
για πρώτη φορά στη ζωή τους.
Και ότι δεν έχουμε κανενός είδους κουλτούρα διαμαρτυρίας.
Οι διαδηλώσεις είναι στην ουσία αυτο-οργανωμένες καθώς δεν υπάρχουν
πολιτικοί που ηγούνται σε αυτές, που στέκονται και μιλάνε στο πλήθος.
Φυσικά, οι άνθρωποι συντονίζονται μέσα από κάποια κανάλια του telegram, αλλά αυτό
δεν σημαίνει ότι πρέπει να ακολουθήσουν αυτό που προτείνουν αυτά τα κανάλια.
Τα κανάλια αυτά είναι επιτυχημένα όσο προτείνουν πράγματα που θέλει ο κόσμος.
Την ίδια στιγμή, η διαδικασία είναι τόσο αυθόρμητη,
τόσο αυτο-οργανωμένη, που βασικά δεν μπορείς να σχεδιάσεις.
Για παράδειγμα πηγαίνεις σε μια διαδήλωση με κάποια φυλλάδια,
αλλά καταλαβαίνεις ότι θα έπρεπε να έχεις πάρει μολότοφ.
Οι γείτονες έχουν αρχίσει να μιλάνε μεταξύ τους.
Έχουν αρχίσει να οργανώνονται μικρά πάρτυ στις αυλές.
Νομίζω ότι αυτό ειναι πολύ σημαντικό
όσο αφορά την ανεξαρτησία τη δική τους και του πληθυσμού γενικά.
Οι άνθρωποι δεν το έκαναν ποτέ αυτό στο παρελθόν.
Άρχισαν να συντονίζονται και έτσι όσοι μένουν σε μια γειτονιά
πηγαίνουν μαζί στις διαδηλώσεις.
Οπότε σχημάτιζαν ομάδες διαδηλωτών και πήγαιναν μαζί από τα προάστια στο κέντρο.
Αυτό δεν είχε συμβεί ποτέ στο παρελθόν.
Πως εμπλέκονται οι αναρχικοί της χώρας με τις διαδηλώσεις ;
Και που βλέπεις να οδηγούνται τα πράγματα ;
Όλοι γνωρίζαμε ότι ο Lukashenko δεν θα παραιτηθεί τόσο εύκολα.
Αλλά δεν πιστεύαμε ότι οι διαμαρτυρίες θα ήταν τόσο μαζικές
και διαφορετικές απο ότι είχαμε συνηθίσει στο παρελθόν.
Νομίζω ότι αυτό που οι αναρχικοί, και εγώ, βιώνουμε τώρα είναι κάτι σαν ευφορία.
Γιατί φαίνεται ότι έχουν εμφανιστεί και έχουν λειτουργήσει
πολλές πρακτικές αυτο-οργάνωσης.
Είμαι σίγουρη ότι ο Lukashenko δεν θα φύγει σύντομα,
γιατί οι περισσότεροι διαδηλωτές έχουν επιλέξει μια ειρηνική οδό διαμαρτυρίας.
Νομίζω ότι ο στόχος αυτή τη στιγμή είναι να χρησιμοποιήσουμε τις δυνατότητες
που προσφέρει η διαδικασία, να χρησιμοποιήσουμε τον χώρο που ανοίγεται
και να προσπαθήσουμε να δημιουργήσουμε τις δομές και να προσελκύσουμε κόσμο που
δεν ήταν πολιτικά ενεργός στο παρελθόν.
Να τους προσελκύσουμε στις ιδέες του αναρχισμού.
Να αναγνωρίσουμε πιθανούς συμμάχους ίσως.
Να δουλέψουμε περισσότερο με τις επιτροπές γειτονιάς και να δείξουμε στον κόσμο
πως να συνομιλεί και να παίρνει αποφάσεις με οριζόντιο τρόπο.
Ουσιαστικά, να προσπαθήσουμε να χρησιμοποιήσουμε τις ικανότητές μας,
που μόνο οι αναρχικοί θα μπορούσαμε να προωθήσουμε,
προκειμένου να διαδώσουμε τις ιδέες του αναρχισμού.
Όχι τις ιδέες, αλλά τις πρακτικές.
Ευχαριστώ Μαρία.
Έχουμε πλέον φτάσει στο τέλος αυτού του επεισοδίου System Fail.
Κατά τη διάρκεια της εξέγερσης στη Λευκορωσία,
χιλιάδες άνθρωποι έχουν συλληφθεί.
Οι αναρχικοί και οι αντιφασίστες αντιμετωπίζουν σκληρή καταστολή,
και πολλοί σύντροφοι είναι αντιμέτωποι με το ενδεχόμενο μακροχρόνιων φυλακίσεων.
Για να δείτε πως μπορείτε να τους υποστηρίξετε,
επισκεφθείτε τον λευκορωσικό αναρχικό μαύρο σταυρό, στο abc-belarus.org.
Όπως ίσως έχετε ακούσει, το έταιρο ρομποτάκι τεχνητής νοημοσύνης,
Mark Zuckerberg, πρόσφατα έριξε δεκάδες αναρχικές και αντιφασιστικές σελίδες
από την εταιρία του - πλατφόρμα παρακολούθησης - Facebook.
Ως απάντηση σε αυτό, το subMedia και οι σύντροφοί μας στην κολεκτίβα, έφτιαξαν
μια νεα ανεξάρτητη σελίδα στο Mastodon.
Επισκεφθείτε το στο kolektiva.social.
Για να στηρίξετε το subMedia, σκεφτείτε να κάνετε μια δωρεά ή να γίνετε
μηνιαίος συνδρομητής, στο sub.media/donate
Μπορείτε επίσης να μας στηρίξετε, αγοράζοντας κάποια από τα πράγματά μας
στο sub.media/gear.
Σιγουρευτείτε και ακολουθήστε μας στην πλατφόρμα της επιλογής σας.
Απλά αναζητήστε το subMedia.
Ή ακόμα καλύτερα, κάντε εγγραφή στην λίστα email μας
και θα λάβετε άμεσα κάθε καινούργιο επεισόδιο στα μηνύματά σας.
Καλή τύχη άνθρωποι.